‏د افغانی سرې میاشتې ټولنې د ځانګړې اونۍ په مناسبت د سویل ختیځ زون اړوند پکتیکا ولایتی څانګې ریاست کې پرانیست غونډه په شانداره مراسمو ترسره شوه! نن د 1403 ه ش کال د میزان میاشتې پر 24 مه د افغانی سرې میاشتې سویل ختیځ زون اړوند پکتیا سرې میاشتې څانګې ریاست کې د سرې میاشتې ځانګړې اونۍ پرانیست غونډه تر سره شوه . یاده پرانیست غونډه د قاری صاحب حاجی محمد لخوا د قران عظیم الشان په مبارکو ایاتونو پیل شوه. ورپسې د افغانی سرې میاشتې د سوېل ختیځ ساحوی زون د لومړنیو روغتیایی مرستو عمومی مدیر ښاغلی انجینر اسماعیل حمیدی د ښه راغلاست او د غونډې د پیل وینا وکړه. ورپسې د اطلاعاتو او کلتور استازی سمیع الله سمیم د ځانګړې اونۍ په مناسبت د محترم رئیس الوزرا پیغام ولوست ، ورپسې د افغانی سرې میاشتې د سرپرست عمومی رئیس شیخ الحدیث والقرآن شهاب الدین دولاور پیغام د ځانګړې اونۍ په هکله په ویډیویی بڼه ګډونوالو سره شریک شو. وروسته د پکتیکا ولایت سرې میاشتې د دعوت او ارشاد مسؤل مولوی صابر محمد روحانی د افغانی سرې میاشتې بشرپال خدمتونه او د ځانګړې اونۍ په اهمیت تفصیلی خبرې وکړې. ښاغلی ظفرخان اندړ د پکتیکا ولایت سرې میاشتې د تیر یوه کال فعالیتونه په تفصیل سره بیان کړل. وروسته د افغانی سرې میاشتې ټولنې د فعالیتونو او خدمتونو په تړاو جوړ شوی مستند په ویډیویی بڼه ګډونوالو سره شریک کړ. ورپسې د پکتیکا ولایت د مستوفیت آمر مالی ښاغلی مولوی فیض الرحمان سنایی د بشرپالو خدمتونو او له اړمنو ته مرستې رسونې په تفصیل سره بیا کړې. ښاغلی سنایی : د افغانی سرې میاشتې فعالیتونو د بېوزله هېوادلو لپاره اړین وبلل او د زړه سوری ناروغانو سره د مرستې په پار یې خپل د لسو ورځو معاش سرې میاشتې ته وقف کړ همدارنګه یې په ټولو هېوادلو غږ وکړ چې د بېوزله او زړه سوری ناروغانو د درملنې په موخه د افغانی سرې میاشتې سره خپلې مرستې وکړی. او د تیر کال بریالیو ټکټ پلورنکو او د ځانګړې اونۍ کې فعاله مرسته کوونکو ته ستاینلیکونه ورکړل شول او غونډه د دعایې په ویلو سره پای ته ورسېده.